ก.ล.ต.เตือนผู้ถือหุ้นกู้ THAI ยื่นขอรับคืนหนี้วันสุดท้าย 2 พ.ย.นี้
ก.ล.ต.เตือนผู้ถือหุ้นกู้ THAI ยื่นขอรับคืนหนี้วันสุดท้าย 2 พ.ย.นี้
ก.ล.ต.เตือนผู้ถือหุ้นกู้ THAI ยื่นขอรับคืนหนี้วันสุดท้าย 2 พ.ย.นี้
27 ต.ค. 2563

ตามที่ สำนักงานคณะกรรมการกำกับหลักทรัพย์และตลาดหลักทรัพย์ ก.ล.ต. ได้เปิดรับการยื่นคำขอรับชำระหนี้หุ้นกู้บริษัท  การบินไทย จำกัด (มหาชน) หรือ THAI ในส่วนที่เป็นผู้ถือหุ้นกู้บุคคลธรรมดา กรณีศาลล้มละลายกลางมีคำสั่งฟื้นฟูกิจการ THAI และตั้งผู้ทำแผนเมื่อวันที่ 14 กันยายน 2563 โดยมีกำหนดให้ผู้ถือหุ้นกู้ต้องยื่นคำขอรับชำระหนี้ภายในวันที่ 2 พฤศจิกายน 2563 เวลา 16.30 น. นั้น
โดย ก.ล.ต. พบว่า ยังมีผู้ถือหุ้นกู้บุคคลธรรมดาจำนวนหนึ่งที่ยังไม่ได้ยื่นขอรับชำระหนี้หุ้นกู้ดังกล่าว ดังนั้น จึงขอแจ้งให้ผู้ถือหุ้นกู้บุคคลธรรมดายื่นขอรับชำระหนี้หุ้นกู้ ภายในวันที่ 2 พฤศจิกายน 2563 เวลา 16.30 น. ซึ่งจะเป็นวันครบกำหนด
ทั้งนี้ผู้ถือหุ้นกู้บุคคลธรรมดาสามารถยื่นคำขอรับชำระหนี้ดังกล่าวทางอิเล็กทรอนิกส์ ตามขั้นตอนและเงื่อนไขที่กำหนดในเว็บไซต์กรมบังคับคดี http://www.led.go.th/tgreorg/index.asp  หรือยื่นคำขอรับชำระหนี้ได้ที่จุดบริการ ณ สำนักงาน ก.ล.ต. ถนนวิภาวดีรังสิต บริเวณชั้น G ที่เปิดเป็นศูนย์ประสานงานหุ้นกู้การบินไทย โดยมีเจ้าหน้าที่และเจ้าพนักงานพิทักษ์ทรัพย์จากกรมบังคับคดีช่วยอำนวยความสะดวกแก่ผู้ขอรับบริการในทุกขั้นตอน ตามวันและเวลาราชการ (8.30  16.30 น.) จนถึงวันที่ 2 พฤศจิกายน 2563
สำหรับผู้ถือหุ้นกู้ THAI สามารถศึกษาข้อมูลเรื่องเอกสารประกอบและแนวทางการยื่นคำขอรับชำระหนี้ได้ที่เว็บไซต์ของกรมบังคับคดี www.led.go.th เว็บไซต์ของบริษัท การบินไทย www.thaiairways.com หรือโทรสอบถามได้ที่กรมบังคับคดี 02-887-5026-29 หรือ สายด่วนผู้ถือหุ้นกู้การบินไทยของ ก.ล.ต. 1207 กด 9 หรือ call center ของบริษัท การบินไทย 02-356-1111 กด 8
ทั้งนี้ ผู้ถือหุ้นกู้สามารถตรวจสอบข้อมูลยอดหนี้ของตนเองได้ที่เว็บไซต์ www.tgbondinfo.com รวมทั้งมีรายละเอียดต่าง ๆ ที่ผู้ถือหุ้นกู้ต้องนำไปใช้กรอกคำขอรับชำระหนี้ไว้โดยเฉพาะ